Oficiālais Vēstnesis L 161 , 30/04/2004 Lpp. 0014 - 0022



Padomes Regula (EK, Euratom) Nr. 858/2004 (2004. gada 29. aprīlis), ar ko nosaka to īpašo pabalstu likmes un nosacījumus, kuri paredzēti Civildienesta noteikumu 56.c pantā un kurus var piešķirt, lai kompensētu īpaši grūtus darba apstākļus EIROPAS SAVIENĪBAS PADOME, ņemot vērā Eiropas Kopienu Civildienesta noteikumus un Pārējo darbinieku nodarbināšanas kārtību, kas paredzēta Regulā (EEK, Euratom, EOTK) Nr. 259/68 [1], kurā jaunākie grozījumi izdarīti ar Regulu (EK, Euratom) Nr. 723/2004 [2], un jo īpaši Civildienesta noteikumu 56.c pantu, ņemot vērā priekšlikumu, ko Komisija iesniegusi pēc apspriešanās ar Civildienesta noteikumu komiteju, tā kā: Padomei pēc Komisijas priekšlikuma jānosaka to īpašo pabalstu likmes un nosacījumi, kurus var piešķirt konkrētiem ierēdņiem, lai kompensētu īpaši grūtus darba apstākļus, IR PIEŅĒMUSI ŠO REGULU. 1. pants Ierēdņiem, kurus norīko veikt īpaši grūtu darbu, piešķir īpašus pabalstus, kas noteikti saskaņā ar turpmākajiem pantiem. 2. pants Pabalstus izsaka punktos. Viens punkts ir 0,032 % no pamatalgas, ko saņem 1. kategorijas 1. pakāpes ierēdnis [3]. Pabalstus koriģē, izmatojot korekcijas koeficientus, kas piemērojami ierēdņu atalgojumam. Pabalstus maksā katru mēnesi. 3. pants 1. Turpmākajā tabulā norādīti īpašie darba apstākļi, par kuriem var piešķirt pabalstus, un punktu skaits par katru faktiski nostrādātu stundu. Īpaši darba apstākļi | Punktu skaits par katru faktiski nostrādātu stundu AD un AST funkciju grupām | I.Personas drošība | a)Īpaši neērti darba tērpi aizsardzībai pret uguni, piesārņojumu, radiāciju vai kodīgām vielām: | | 1.Īpašs smags apģērbs | 10 | 2.Noslēgti ugunsdroši aizsargtērpi | 50 | 3.Citi noslēgti aizsargtērpi | 34 | 4.Aizsargtērpi ar autonomu elpošanas ierīci | 25 | 5.Citi aizsargtērpi ar elpošanas ierīcēm | 20 | b)Daļēja aizsardzība: | | 1.Autonoma elpošanas ierīce | 16 | 2.Pilnībā komplektēti respiratori | 10 | 3.Pretputekļu respiratori | 6 | 4.Citas aizsargierīces pret toksiskām, smacējošām vai kodīgām vielām u.tml. | 2 | 5.Boksi ar cimdiem un attālinātas vadības pārvietošanas iekārtas | 2 | II.Darba vieta | a)Noslēgta | | Darbs noslēgtās telpās bez dienas gaismas, kurās atrodas augstsprieguma kabeļi vai augstas temperatūras cauruļvadu sistēmas un kuras ir tik piepildītas, ka tajās grūti pārvietoties | 2 | b)Trokšņaina | | Darbs telpās, kurās vidējais trokšņu skaļums pārsniedz 85 decibelus | 2 | c)Bīstamas vietas, kurās jāizmanto apgrūtinošas aizsargierīces | | 1.Apakšzemes pārejas | 2 | 2.Vietas, kurās darbs noris vairāk nekā 6 metrus virs zemes un ir saistīts ar ārkārtēju risku | 5 | Minētajos gadījumos piemaksu piešķir saskaņā ar iecēlējinstitūcijas lēmumu, vajadzības gadījumā apspriežoties ar apvienoto komiteju. | | III.Darbības veids | a)Darbs ar konkrētām vielām darbu apgrūtinošos apstākļos (skat. sarakstu pielikumā) | 2 | b)Darbs ar sprāgstvielām sertificēta sprāgstvielu eksperta statusā | 5 | 2. Lai varētu nodrošināt pastāvīgu uzraudzību, par darbu, kas veikts 1. punktā definētajos apstākļos, tūlīt un hronoloģiskā secībā veic uzskaiti. Uzskaitē jānorāda veiktais darbs, atsaucoties uz iepriekš minēto tabulu. Iecēlējinstitūcija paredz procedūru, saskaņā ar kuru jāveic uzraudzība; ja attiecīgajā darbā nostrādāto stundu skaitu katru mēnesi var uzskatīt par vienādu, iecēlējinstitūcijai darba uzskaite nav obligāta. 4. pants Pabalstus par darbu, ko veic apstākļos, kuri definēti 3. panta tabulas I punktā, nedrīkst summēt; kā arī nedrīkst summēt pabalstus, kas paredzēti minētas tabulas II un III punktā. Pabalstus par darbu, ko veic apstākļos, kuri definēti minētās tabulas I un III punktā, arī nedrīkst summēt. Lai piemērotu šā panta noteikumus, gadījumos, kad vienlaicīgi varētu piešķirt vairāk nekā vienu pabalstu, piešķir tikai lielāko no tiem. 5. pants Piemērojot 2. pantu Regulā (EOTK, EEK, Euratom) Nr. 300/76, ar ko nosaka to ierēdņu kategorijas, kuriem ir tiesības saņemt pabalstus par maiņu darbu, kā arī šo pabalstu likmes un nosacījumus [5], viena ierēdņa pabalsti, ko piešķir saskaņā ar šo regulu, nepārsniedz 1500 punktus mēnesī. 6. pants Šo regulu analoģiski piemēro pagaidu darbiniekiem, palīgdarbiniekiem un līgumdarbiniekiem. 7. pants Katra gada aprīlī Komisija iesniedz Padomei ziņojumu, kurā norāda: - to katras kategorijas ierēdņu un darbinieku skaitu, kuri saņēmuši šajā regulā minētos pabalstus, iedalot tos pēc iestādes un atrašanās vietas, un to stundu skaitu, kas nostrādātas dažādajos apstākļos, kuri norādīti 3. panta tabulā, - kopējos izdevumus, kas saistīti ar šiem pabalstiem. 8. pants Ar šo Regulu (EEK) Nr. 1799/72 [6] atceļ dienā, kad stājas spēkā šī regula. 9. pants Šī regula stājas spēkā 2004. gada 1. maijā. Šī regula uzliek saistības kopumā un ir tieši piemērojama visās dalībvalstīs. Luksemburgā, 2004. gada 29. aprīlī Padomes vārdā — priekšsēdētājs M. McDowell [1] OV L 56, 4.3.1968., 1. lpp. [2] OV L 124, 27.4.2004., 1. lpp. [3] Laika posmā no 2004. gada 1. maija līdz 2006. gada 30. aprīlim - D*1 kategorijas 1. pakāpe. [5] OV L 38, 13.2.1976., 1. lpp. Regulā jaunākie grozījumi izdarīti ar Regulu (EK, EOTK, Euratom) Nr. 2461/98 (OV L 307, 17.11.1998., 5. lpp.). [6] OV L 192, 22.8.1972., 1. lpp. -------------------------------------------------- PIELIKUMS Šīs regulas 3. pantā minētais saraksts A. Kodīgas un smacējošas vielas: 1. Vispārējās darbībās: halogēni, halogēnūdeņražskābes (sālsskābes un fluorūdeņražskābes), halogēnfluorīdi, sērskābe, sēra hlorīds, nātrija hidroksīds un kālija hidroksīds, amonjaks. 2. Tehniskos procesos: nerūsējošu tēraudu un vieglo sakausējumu tīrīšana un pasivēšana, tos vai nu iegremdējot attīrošās vai oksidējošās vielās, vai citādi apstrādājot ar tām. B. Toksiskas vielas: 1. Vispārējās darbībās: radioaktīvu vielu toksiskas formas, berilijs un tā savienojumi, arsēns un tā savienojumi, dzīvsudrabs, tā savienojumi un amalgamas, tetraetilsvins, ciānūdeņražskābe, cianīdi un akrilnitrils, slāpekļa oksīds un slāpekļa dioksīds, fosfors un fosfora ēteri, selēns, deitērija oksīds. 2. Tehniskos procesos: radioaktīvu vielu toksisko formu izgatavošana, koncentrēšana un uzglabāšana, svina un tā sakausējumu, vai arī svina un antimona sakausējumu un kadmija un antimona sakausējumu liešana, metināšana un apstrāde. C. Viegli uzliesmojošas vielas un/vai sprāgstvielas: 1. Vispārējās darbībās: saspiestas gāzes: acetilēns, skābeklis, metāns, etāns, etilēns un cēlgāzes, gaistoši organiskie šķīdinātāji, piemēram, metilspirts, etilspirts, dietilēteris, acetons, benzols, toluols, šķidri metāli, piemēram, nātrijs vai kālijs, sērs. 2. Tehniskos procesos: argona metināšana, ļoti netīru daļu attīrīšana un attaukošana ar šķīdinātājiem, piemēram, ar trihloretilēnu, organisku šķidrumu, piemēram, difenila, trifenila, polifenila, "Dowtherm", ķēdes atliekvielu ar augstu vārīšanās temperatūru izmantošana, parafīna vai bitumena liešana. D. Netīra produkcija: 1. Vispārējās darbībās: kadmija, hroma, niķeļa, bismuta, bārija, vanādija un mangāna pulverveida savienojumi, pulverveida dzelzs oksīds. 2. Tehniskos procesos: grafīta apstrāde, sūkņu un dzinēju, piemēram, vakuumsūkņu, šķidruma cirkulācijas sūkņu, dekompresoru, saspiesta gaisa ģeneratoru ieziešana un iztukšošana, pulēšana ar īpašām vielām, metālu sārņu apstrāde. Šo pielikumu Padome var grozīt pēc Komisijas priekšlikuma, ņemot vērā zinātnes un tehnikas attīstību. --------------------------------------------------